Rim papası İonn Paul İkençe Vaticanda cirlände\nComğa könne Dönyadağı ber milliard katolik papa İonn Paul İkençe belän xuşlaştı.Papanı kümü yolasına qatnaşu öçen Rimgä kilüçelär sanı 2 belän 4 million arasında dip farazlana .Qazan waqıtı belän köndez 12dä başlağan yola yaqınça 3 säğät däwam itte. İ.Paul ütkän şimbädä 84 yäşendä sonğı könnärenä qädär diärlek papalıq wazıyfasın ütägännän soñ wafat buldı. .İn kimendä 200 däwlät häm xökümät citäkçese şulayuq dönyanıñ möhim din wäkilläre dä qatnaşqan cänazä märasimı turında\nPapa İonn Paul İkençene kümü yolası älegäçä dönyada bulmağan waqıyğä buldı. Modern kommunikatsiä çaraları törle dindän millionnarça keşene berläşterde. Rimdä İzge Peter çirkäwe aldında papanıñ Kiparis ağaçınnan bik ğadi tabutı aldında barğan kümü yolası belän kardinal Joseph Ratzinger citäkläde. AQŞ prezidentı Bush, BMO general sekretarı K.Annan, İran prezidentı M:Xatami , Äfgan perzidentı H.Karzai, Rusiä premyere Mixael Fradkov, Azerbaycan prezidentı Aliev, Törkiä premyere Erdoğan kebek däwlät häm xökümät başlıqlarınnan tış törle dinnärneñ wäkilläre häm mäydanğa cıyılığan yözmeñnnärçä keşe aldında papanıñ fikerdäşe , kardinallär şurası citäkçese kardinal Ratzinger papa tormışın Allağa häm çirkäwgä bağışlağan keşe ide dip äytte\nBügen bez papa İonn Paul İkençeneñ dönyadağı qaldıqların ülemsezlek orlıqları itep kümäbez,yöreklärebez qayğı belän tulğan bulsa da bu ber yk waqıtta ömed , minnettarlıq waqıtı\nRatzinger qayber dairälärdä papa namzäte dip qarala. Ratzinger İonn Paul ikençeneñ tormışın natsi okupatsiäse astındağı Polşada fabrika eşçese bulu waqıtınnan alıp , Rim Katolik çirkäwe başlığı bularaq sonğı sulışın birgänçegä qädär bik ozaq yıllar qarap barğan keşe\nXimie fabrikasında natsi terrorı astında eşlägändä papa Allanıñ miña iär digän çaqıruın işetkän.Şunnan soñ ul fälsäfä häm teologiä kitapları uqıy başlıy.Häm soñraq yäşren dini seminarlarğa quşıla.\nGermaniädä tuğan kardinal Ratzinger papanıñ 27nçe martta paska yäkşämbesendä inanuçılarnı sonğı märtäbä täqdis itü yäğni möqäddäs qıluın bik xisle süzlär belän telgä aldı.(audio) Bez anıñ paska yäkşämbesendä azaplanıp sonğı märtäbä täräzä aldında urbi et orbi şähär häm dönyağa cibärgän sonğı täqdis sälämen ber qayçan da onıtmayaçaqbız. Böten dönyada ämma bigräk tä papanıñ tuğan Polşada xalıq zur televidie ekrannarında cänazä yolasın qarap bardı, Karol Voitilanıñ papa itep saylanğançı episkop bulıp torğan Krakovda 300meñ keşe qatnaşqan bik zur yola ütkärelde. Rimdä 10meñ politsiä, xärbilär , sivil xezmätkärlär yola barğanda tärtip saqlaw belän mäşğül buldı. Rim hava territorisäe oçqıçlarğa yabıq ide. Papanıñ tabutun İzge Peter çirkäwenä kümülü öçen alıp kergändä Rim çirkäwläreneñ qınğırawları qaqtı. Papanıñ kiparis tabutu çirkäw bazında başta tsink-tutıya ä annan soñ imän tabutqa salınıp izge Peterneñ mäyete yatqan dip isäplängän urınğa yaqın cirlände . 15minutlıq alqış häm latinçä dini cırlar , 5patşa 6patşa bikä, 70prezident häm premyer qatnaşqan 2säğät 40minutlıq yola belän, timer pärdäne cimerügä öleş kertkän , dinnär arasında berdämlekkä çaqırğan ämma üz çirkäwendä nıq qadımçı bulğan papa İonn Paul İkençene kümü yolası tämamladı. Rim Katolik kardinalläre 18nçe apreldä yaña papanı saylaw öçen cıyıla. färidä xämit